1. Torri’r rhew:  Bingo Pobl
Paratoi 
Os ydych chi eisiau defnyddio hwn bydd angen gwneud mwy o ffotocopïau er mwyn cael un i bob myfyriwr.  Mi fedrwch wneud eich copïau eich hun neu ffonio Popeth Cymraeg mewn da bryd i gael copïau wedi’u postio atoch.   Mae angen un copi yr un ar gyfer chwarae.
Dull
Mae’r tiwtor yn ysgrifennu’r geiriau Tŷ Llawn ar y bwrdd gwyn.  Mae’r dysgwyr yn gofyn cwestiynau i’w gilydd.  Os ydynt yn cael rhywun yn ateb yn gadarnhaol maen nhw’n ysgrifennu enw’r person hwnnw yn y sgwâr.  Er mwyn sicrhau bod y weithgaredd hon yn weithgaredd ‘torri’r rhew’ dywedwch wrthynt nad ydynt yn cael gofyn mwy na dau gwestiwn i bob unigolyn cyn symud ymlaen.  Wedi dweud hynny, os ydynt wedi mynd trwy bawb caniateir iddynt fynd nôl at rywun maen nhw wedi siarad â nhw o’r blaen.  Hefyd tua diwedd y gêm bydd angen mynd o gwmpas llawer o bobl er mwyn llenwi’r bylchau olaf.  Unwaith mae person wedi llenwi pob sgwâr mae’n gweiddi ‘Bingo’ ac yn ennill y gêm.
Gofynnwch i’r myfyrwyr eistedd i lawr.  Yna gofynnwch y cwestiynau i’r dosbarth cyfan, megis ‘Pwy sy’n gwisgo coch?’ er mwyn iddynt rannu’r atebion.

